CELEX: 62019TN0865
Language: et
Date: 2019-12-18 00:00:00
Title: kohtuasi T-865/19: 18. detsembril 2019 esitatud hagi – Nevinnomysskiy Azot ja NAK „Azot“ versus komisjon

24.2.2020   
            
            
               ET
            
            
               Euroopa Liidu Teataja
            
            
               C 61/53
            
         
      18. detsembril 2019 esitatud hagi – Nevinnomysskiy Azot ja NAK „Azot“ versus komisjon
      (kohtuasi T-865/19)
      (2020/C 61/68)
      Kohtumenetluse keel: inglise
      
         Pooled
      
      
         Hagejad: AO Nevinnomysskiy Azot (Nevinnomõssk, Venemaa), AO Novomoskovskaya Aktsionernaya Kompania NAK „Azot“ (Novomoskovsk, Venemaa) (esindajad: advokaadid E. Gergondet ja P. Vander Schueren)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tunnistada hagi vastuvõetavaks;
               
            
                  —
               
               
                  tühistada vaidlustatud määrus hagejaid puudutavas osas; ja
               
            
                  —
               
               
                  mõista hagejate kohtukulud käesolevas menetluses välja kostjalt.
               
            
         Väited ja peamised argumendid
      
      Oma hagis paluvad hagejad Euroopa Kohtul tühistada komisjoni rakendusmäärus (EL) 2019/1688 (1).
      Hagi põhjenduseks esitavad hagejad neli väidet.
      
                  1.
               
               
                  Esimene väide, et kostja rikkus Euroopa Parlamendi ja nõukogu määruse (EL) 2016/1036 (2) (edaspidi „alusmäärus“) artikli 2 lõikeid 1, 9 ja 10 ning tegi ilmseid hindamisvigu, kui ta määras vääralt kindlaks ekspordihinna ja tavahinna, ning rikkus alusmääruse artikli 2 lõikeid 3, 4 ja 5, kui ta määras kindlaks tavapärase kaubandustegevuse kohandatud tootmiskulude alusel.
               
            
                  2.
               
               
                  Teine väide, et kostja rikkus alusmääruse artikli 3 lõikeid 2, 3 ja 6, tegi ilmseid hindamisvigu, rikkus õigust heale haldusele ja rikkus mittediskrimineerimise põhimõtet, kuna ta analüüsis vääralt dumpinguhinnaga impordi mõju sarnaste toodete liidu turu hindadele.
               
            
                  3.
               
               
                  Kolmas väide, et kostja rikkus alusmääruse artikli 3 lõiget 7 ja artikli 9 lõiget 4, tegi ilmseid hindamisvigu ja rikkus õigust heale haldusele, kui ta jättis liidu tööstusele kahju põhjustavad muud teadaolevad tegurid hindamata ning jättis tagamata, et nende muude teguritega tekitatud kahju ei omistataks dumpinguhinnaga impordile.
               
            
                  4.
               
               
                  Neljas väide, et kostja rikkus alusmääruse artikli 7 lõiget 2a, artikli 9 lõikeid 4 ja 5, artikli 18 lõikeid 1, 4 ja 5, tegi ilmseid hindamisvigu, rikkus õigust heale haldusele ning rikkus võrdsuse ja mittediskrimineerimise põhimõtteid, kui ta otsustas hagejate impordile väiksema tollimaksu reeglit mitte kohaldada.
               
            
         (1)  Komisjoni 8. oktoobri 2019. aasta rakendusmäärus (EL) 2019/1688, millega kehtestatakse Venemaalt, Trinidadist ja Tobagost ning Ameerika Ühendriikidest pärit uurea ja ammooniumnitraadi segude impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks (ELT 2019, L 258, lk 21).
      
         (2)  Euroopa Parlamendi ja nõukogu 8. juuni 2016. aasta määrus (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (ELT 2016, L 176, lk 21).